Zik Rebbi i tt-ceyyiɛ-d i yimdanen yiwen n umdan ara d-yehdun imdanen ar webrid, yiwen wass iciyyeɛ yiwen ɣer yiwet n taddart i yeffɣen i ubrid n Rebbi,mi iruḥ wergaz-nni ad d-iger tiɣri ɣer webrid yelhan tebɛen-t-id ad tenɣen, yettazal, ttazalen, mi yeẓra dayen ad teṭṭfen iruḥ ad yeffer deffir n yizgaren dɣa rewlen akken ad teṭṭfen wid i t-id-itebɛen , dɣa iruḥ ad yeffer deffir n tɣeṭṭen ula d nutenti rewlent, mi iruḥ yeffer deffir n tixsiwin d wakraren arran-t deg tlemmast akken ur d-yettban ara, umbaɛed bab n yigenwan yenna-as i wuli : «kunemti am tzimert n Ḥemza, taɛelliḍt tarwa, tazagurt telsa », yenna-asen i yizgaren kunwi mi i d-yewweḍ rrbeḥ ɣer yimawen-nwen ad tt-ṭṭukuyem ur tettem ara dɣa d tidet izgaren deg